Ithabiseng Guest Farm | LekkeSlaap
Ithabiseng Guest Farm: Hooffoto's
Adres: Erf 6 Noophulp, Bela-Bela, 0480, Limpopo
Ithabiseng Guest Farm is 'n unieke gasteplaas in die hartjie van Limpopo se ongerepte grasvelde naby die voetheuwels van die skilderagtige Waterberge. Ithabisèng is Noord-Sotho vir "geniet dit".
Dié klein gasteplasie van 8,5 ha bied 'n tuiste aan allerlei voëlsoorte, 'n groot verskeidenheid reptiele, soogdiere en insekte, en 'n troppie rooibokke en blesbokke. Daar is ook vriendelike troeteldiere wat jou sal welkom heet.
Die omgewing het 'n matige winterklimaat met 'n gemiddelde van 286 sonnige dae per jaar en is ook malariavry. Gaste kan dus heerlik op die plaas rondloop en die pragtige subtropiese tuin geniet.
Ons bied 4 selfsorgkothuise wat heerlik privaat is vir 'n gesin. Die kothuise se aardse meubels sal menige reisiger bekoor. 'n Daaglikse skoonmaakdiens en toegang tot wasgoedgeriewe is beskikbaar op aanvraag.
Gaste kan verskeie wildspesies vanaf die kothuis se stoep besigtig of in die bosveld gaan stap. Die gesin kan lekker by die swembad ontspan en 'n pooltafel, foosball en veerpyltjiebord is beskikbaar. Vir klein kindertjies is daar 'n speelhoekie met 'n klimraam, swaaie, glyplank, sandput en 'n versameling buite-speelgoed en -speletjies.
Geniet 'n skemerkelkie wyl jy die son sien sak of sit onder die sterre by die vuurmaakplek. Los jou sorge by die huis en kom geniet die Bosveld-stilte.
5 uit 5van 1 resensie vir Ithabiseng Guest Farm
Erf 6 Noophulp, Bela-Bela, 0480, Limpopo
Gaste dink Ithabiseng Guest Farm het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAASQ8Fuqc3vDAd2tDeb6xJA5jCChw4CUbGgcz1hHTUx1cNbNZFh1?w=1440&h=960&fit=crop&auto=format Vanaf R900 per nag (vir 2 persone) 1 5 1 5 Plot 6 Noophulp Bela Bela 0480 Limpopo 086 999 0018 14:00-20:00 10:00 -24.904294645136 28.263625133591